ঘরে ফিরছে ঘরের মেয়ে। গতকালই আফগানিস্তান থেকে দেশে ফিরেছিলেন জুডিথ ডিসুজা। আজ কলকাতায় ফিরছেন তিনি। অপহরণের দেড় মাস পর গতকালই  উদ্ধার হন কাবুলে অপহৃত কলকাতার তরুণী জুডিথ। কাবুল থেকে উদ্ধারের পর গতকালই দেশে ফিরিয়ে আনা হয় প্রিন্স আগা খান সংস্থার প্রজেক্ট ম্যানেজারকে। বিমানবন্দরে তাঁকে ঘিরে কম উচ্ছ্বাস ছিল না।
 ওয়েব ডেস্ক: ঘরে ফিরছে ঘরের মেয়ে। গতকালই আফগানিস্তান থেকে দেশে ফিরেছিলেন জুডিথ ডিসুজা। আজ কলকাতায় ফিরছেন তিনি। অপহরণের দেড় মাস পর গতকালই  উদ্ধার হন কাবুলে অপহৃত কলকাতার তরুণী জুডিথ। কাবুল থেকে উদ্ধারের পর গতকালই দেশে ফিরিয়ে আনা হয় প্রিন্স আগা খান সংস্থার প্রজেক্ট ম্যানেজারকে। বিমানবন্দরে তাঁকে ঘিরে কম উচ্ছ্বাস ছিল না। ৪৩ দিন ভয়ঙ্কর পরিস্থিতিতে আটকে থাকা জুডিথের চোখেমুখে তখন যেন একটু বিহ্বলতা। তাঁকে উদ্ধারের চেষ্টায় কাবুলের সঙ্গে নিয়মিতভাবে যোগাযোগ রেখে চলছিল নয়াদিল্লি। যোগাযোগ রাখে রাজ্য সরকারও। জুডিথের উদ্ধারের খবরে স্বস্তি ফিরেছে তাঁর কলকাতার বাড়িতে। প্রধানমন্ত্রী, বিদেশমন্ত্রীকে ধন্যবাদ জানিয়েছে জুডিথের পরিবার।